ЧРЕЗ ПРЕДСЕДАТЕЛЯ

 НА ОБЩИНСКИ СЪВЕТ-ГРАД РУСЕ

 АКАДЕМИК ХРИСТО БЕЛОЕВ

 ДО КМЕТА НА ОБЩИНА РУСЕ

 Г-Н ПЕНЧО МИЛКОВ

 П И Т А Н Е

 ОТ ГРУПАТА ОБЩИНСКИ СЪВЕТНИЦИ

 „ СДС- ГРАЖДАНИТЕ“

 На основание чл. 33, ал. 1, т.4 от Закона за местното самоуправление и местната администрация и чл. 103, ал.2 във връзка с чл. 104 от Правилника за организацията и дейността на Общински съвет - Русе, неговите комисии и взаимодействието им с общинската администрация

от Галичка Николова,

общински съветник в Общински съвет – Русе

 **ОТНОСНО: Зони за платено паркиране в централната градска част на гр. Русе**

 **УВАЖАЕМИ ГОСПОДИН МИЛКОВ,**

 С Решение № 522, прието с Протокол № 26/31.03.2009 г. Общински съвет Русе определя зоните за платено паркиране в централна градска част. В Наредба № 18, приета с Протокол № 32/19.04.2022 от Общински съвет – Русе, чл.27, ал.1 предвижда **„ *На улици, площади и паркинги – общинска собственост, където търсенето на места за паркиране е по-голямо от предлагането, след решение на ОбС се въвежда режим за платено паркиране на леки и лекотоварни автомобили с общо тегло до 2.5т. и на микробуси с до 12 пътнически места*“.**

Всички сме свидетели на проблеми с паркирането в централна градска част, особено в района на улиците „Райко Даскалов“, „Любомир Пипков“, „Църковна Независимост“, „Любен Каравелов“, както и някои съседни. Видно и от ред публикации в социалните мрежи проблемът се задълбочава с времето и следва да се търси дългосрочно решение.

 В тази връзка имам следните въпроси:

1. По каква причина не е възстановена зоната за платено паркиране в началото на ул. „Църковна Независимост“ след приключване на ремонта ѝ? Тази зона е определена за 30 паркоместа и при 50 - 70% запълняемост, което е силно занижено за централна градска част, би носила на Общината приход минимум 4000 лева на месец, определен по действащите тарифи на Наледба № 16?
2. В случай, че няма пречки за възстановяване на зоната по предходния въпрос, то в какъв срок това ще бъде направено, за да се изпълни цитираното горе Решение на Общински съвет – Русе?
3. Предвижда ли Община Русе да разшири зоните за платено паркиране, тъй като всички сме свидетели на колко реда са паркирани автомобили, много от които в нарушение на ЗДвП? Ако да, то в какъв срок ще бъде внесено предложение за обсъждане по комисии и гласуване?

Желая да получа писмен и устен отговор на сесията, която ще се проведе на дата 28 март 2024г., или при промяна, на датата, съответстваща сесията.

 С уважение:

 Галичка Николова

 ПК Граждани за общината